ഓട്ടോ ഇമ്യൂണ് എന്സെഫിലിറ്റസ് ബാധിച്ച ദിവ്യയ്ക്ക് ആശുപത്രിയില് കൂട്ടിരിക്കുന്ന അച്ഛനെ പോലും തിരിച്ചറിയാനാകുന്നില്ല ഈ ആറാം ക്ലാസുകാരിയുടെ ജീവന് തിരിച്ചു പിടിക്കാന് ഇനി സുമനസ്സുകള് കനിയണം പുത്തൂര്: ഓട്ടോ ഇമ്യൂണ് എന്സെഫിലിറ്റസ് ബാധിച്ച ദിവ്യയ്ക്ക് ആശുപത്രിയില് കൂട്ടിരിക്കുന്ന അച്ഛനെ പോലും തിരിച്ചറിയാനാകുന്നില്ല. ഈ ആറാം ക്ലാസുകാരിയുടെ ജീവന് തിരിച്ചു പിടിക്കാന് ഇനി സുമനസ്സുകള് കനിയണം. ഇപ്പോള് ദിവ്യ എറണാകുളത്തെ സ്വകാര്യ ആശുപത്രിയില് തീവ്രപരിചരണ വിഭാഗത്തില് ചികിത്സയിലാണ്. ആശുപത്രിയില് ഒപ്പം നില്ക്കുന്ന അച്ഛനെ പോലും തിരിച്ചറിയാന് കഴിയാത്ത അവസ്ഥ. ഉറക്കം തീരെയില്ല. ഓട്ടോ ഇമ്യൂണ് എന്സെഫിലിറ്റസ് എന്ന അപൂര്വ രോഗമാണ് കാരണം. ശരീരത്തിന്റെ പ്രതിരോധ സംവിധാനത്തിന്റെ ഭാഗമായ ആന്റിബോഡികള് തലച്ചോറിലെ കലകളെയും കോശങ്ങളെയും നശിപ്പിക്കുന്നതാണു രോഗം. ഒരു ഡോസിന് 15,000 രൂപ വിലയുള്ള കുത്തിവയ്പാണ് നല്കുന്നത്. പക്ഷേ കുട്ടി മരുന്നിനോടു പ്രതികരിച്ചു തുടങ്ങിയിട്ടില്ല എന്നു ഡോക്ടര്മാര് പറയുന്നു. ചികിത്സ തുടരേണ്ടി വരുമെന്നും ഭാരിച്ച ചെലവു വേണ്ടി വരുമെന്നും മാത്രമാണ് മാതാപിതാക്കള്ക്കു ലഭിച്ച വിവരം. വര്ക്ഷോപ്പ് ജീവനക്കാരനാണ് ദിവ്യയുടെ അച്ഛന് അരുണ്കുമാര്. അമ്മ വിനീത വീട്ടമ്മയാണ്. ഒന്നര വയസ്സുള്ള ഇളയ ഒരു കുഞ്ഞുമുണ്ട് ഇവര്ക്ക്. അച്ഛനാണ് ദിവ്യയ്ക്ക് ആശുപത്രിയില് കൂട്ടിരിക്കുന്നത്. അതോടെ ഉള്ള ജോലിയും നഷ്ടപ്പെട്ടു. സ്വന്തമായി വീടോ വസ്തുവോ ഇല്ല. ഈ സാഹചര്യത്തില് ദിവ്യയുടെ ചികിത്സാച്ചെലവിനെക്കുറിച്ച് ഇവര്ക്കു ചിന്തിക്കാന് പോലും കഴിയുന്നില്ല. സുമനസ്സുകളുടെ കരുണയിലാണ് ഇനി പ്രതീക്ഷ. പ്രദേശത്തെ യുവകൂട്ടായ്മ ചേര്ന്നു ദിവ്യയുടെ ചികിത്സാ സഹായത്തിനായി 100 രൂപ ചാലഞ്ച് തുടങ്ങിയിട്ടുണ്ട്. ഫോണ് പേ നമ്ബര്: 9847815748. അച്ഛന് അരുണ്കുമാറിന്റെ പേരില് ഇന്ത്യന് ബാങ്ക് പുത്തൂര് ശാഖയില് അക്കൗണ്ടും തുടങ്ങിയിട്ടുണ്ട്. നമ്ബര്: 607784123. ഐഎഫ്എസ് കോഡ് : IDIB000P084.